**2.PIELIKUMS**

Limbažu novada domes

28.03.2024. sēdes lēmumam Nr.205

(protokols Nr.6, 44.)

**Elektroniskās izsoles noteikumi zemes nomas tiesībām elektrouzlādes staciju ierīkošanai Limbažu novadā**

1. **Vispārīgie noteikumi**
   1. Elektroniskā izsolē ar augšupejošu soli, saskaņā ar Ministru kabineta 2018. gada 19. jūnija noteikumiem Nr.350 "Publiskas personas zemes nomas un apbūves tiesības noteikumi” 28. punktu, 32. punktu un 40. punktu, tiek rīkota zemes vienību Sporta ielā 3, Limbažos, zemes vienības kadastra apzīmējums 66010090042, daļā 0.0035 ha platībā, Parka ielā 38, Limbažos, zemes vienības kadastra apzīmējums 66010090029, daļā 0.0035 ha platībā, Lielkrogzemnieki-1, (adrese: Edgara Liepiņa iela 2, Skulte, Skultes pagasts, Limbažu novads), zemes vienības kadastra apzīmējums 66760130031 daļā 0.0035 ha platībā, “Centrs”, adrese: Skolas iela 1, Vidriži, Vidrižu pagasts, zemes vienības kadastra apzīmējums 66840010454, daļā 0.0035 ha platībā, Parka ielā 15, Ainaži, zemes vienības kadastra apzīmējums 66050020169, daļā 0.0036 ha platībā, Viļņu ielā 4, Salacgrīva, zemes vienības kadastra apzīmējums 66150040125, daļā 0.0036 ha platībā, Mežgravās, Liepupes pagasts, zemes vienības kadastra apzīmējums 66600110050, daļā 0.0036 ha platībā, nomas tiesību izsole elektrouzlādes staciju ierīkošanai Limbažu novadā, (turpmāk kopā –IZSOLES OBJEKTS), saskaņā ar grafisko pielikumu Nr.1.
   2. Zemesgabalu lietošanas mērķis: automašīnu vienlaicīgu elektrouzlādi nodrošinošu uzlādes staciju izbūve ar jaudu ne mazāk kā 44 kW.
   3. Nomas līguma termiņš 30 gadi.
   4. Izsoles objekta nosacītā cena (sākumcena) - EUR 1250,00 (viens tūkstotis divi simti piecdesmit euro) gadā.
   5. Izsoles solis – EUR 100,00 (viens simts euro un 00 centi).
   6. Izsole notiks elektronisko izsoļu vietnē.
   7. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības normatīvajiem aktiem.
   8. Nomas tiesīgajam ir pienākums:
      1. 9 (deviņu) mēnešu laikā no līguma parakstīšanas dienas izstrādāt, iesniegt un saskaņot Limbažu novada pašvaldības iestādē “Limbažu novada būvvalde” Būvniecības informācijas sistēmā atbilstoša būvprojekta dokumentāciju izsoles objektam, kas sastāv no 7 (septiņām) zemes vienību daļām.
      2. 24 (divdesmit četru) mēnešu laikā no būvprojekta saskaņošanas dienas nodot ekspluatācijā lēmumā minētās elektrouzlādes nodrošinošas uzlādes vietas.
   9. 1.8. punktā minēto pienākumu nepildīšana ir pamats līguma izbeigšanai, ja nomnieks viena mēneša laikā pēc rakstiska brīdinājuma saņemšanas, nav novērsis minēto pārkāpumu.
   10. Nomniekam jākompensē Iznomātājam pieaicinātā neatkarīgā vērtētāja atlīdzības summu par izsoles sākumcenas - nosacītās cenas noteikšanu saskaņā ar Iznomātāja iesniegtu rēķinu EUR 350,00 (trīs simti piecdesmit euro) apmērā.
2. **Informācijas publicēšanas kārtība**
   1. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā “Limbažu novada ziņas”, pašvaldības tīmekļvietnē [www.limbazunovads.lv/sadaļā/](http://www.limbazunovads.lv/sadaļā/) izsoles un elektronisko izsoļu vietnē [www.izsoles.ta.gov.lv](http://www.izsoles.ta.gov.lv). Tālrunis informācijai par zemes gabaliem Limbažos, Skultes un Vidrižu pagastos pa tālr. [2 9154564](mailto:2%209154564), [29252432](tel:+371%2029252432) un informācijai par zemes gabaliem Salacgrīvā, Ainažos un Liepupes pagastā pa tālr. 26656289, 20220540, 29489943, e-pasts: [salacgriva@limbazunovads.lv](mailto:salacgriva@limbazunovads.lv)
3. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt nomas tiesības;
      1. kurai nav parādsaistību pret Limbažu novada pašvaldību un valsti, t.sk. nekustamā īpašuma nodokļa maksājuma un pievienotās vērtības nodokļa parāda, kas pārsniedz 150 *euro* (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu vai pašvaldības nodokļu administrāciju) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos, un kura nav vienpusēji atkāpusies no jebkāda līguma, vai līgums izbeigts pretendenta vainas dēļ ar Limbažu novada pašvaldību pēdējo trīs gadu laikā, kura neatrodas maksātnespējas vai tiesiskās aizsardzības procesā vai, kurai pasludināta bankrota procedūra;
      2. kurai pašai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
      3. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
      4. Visiem pretendentiem, kuri vēlas piedalīties izsolē, jāiemaksā dalības maksa EUR 40,00 un nodrošinājuma nauda 10 % apmērā no IZSOLES OBJEKTA nosacītās izsoles sākumcenas, ar norādi „Izsoles nodrošinājums elektroniskai izsolei elektrouzlādes staciju ierīkošanai Limbažu novadā”, Limbažu novada pašvaldības norēķinu kontā: A/S SEB Banka, konta Nr. konta Nr. LV71UNLA001301313084 8.
4. **Elektrouzlādes stacijas uzstādīšanas noteikumi**
   1. Konkrētie uzlādes staciju izvietojumi un noformējumi saskaņojami Limbažu novada pašvaldības iestādē “Limbažu novada būvvalde”.
   2. Pretendentam jānodrošina:
      1. iespēju klientiem veikt norēķinus elektrouzlādes vietās vai mobilajā aplikācijā, kā arī jānodrošina diennakts klientu serviss;
      2. iekārtu nepārtrauktu darbību, bojājumu gadījumā nodrošinot bojājumu novēršanas reakcijas laiku līdz 12h;
      3. elektroenerģijas pieslēgumu un uzskaiti;
      4. jāparedz individuālā video novērošana (ja nepieciešams);
      5. elektrouzlādes laukuma apgaismošanu (ja nepieciešams);
      6. automašīnas stāvlaukuma uzkopšanu, tai skaitā stāvvietas uzkopšanu elektromobiļiem;
      7. ceļa zīmju uzstādīšanu.
   3. Līgumam beidzoties izbūvētā infrastruktūra līdz uzlādes stacijām pāriet pašvaldības īpašumā.
5. **Izsoles norise**
   1. Izsole sākas elektronisko izsoļu vietnē <https://izsoles.ta.gov.lv> 2024. gada 19. aprīlī plkst.13:00 un noslēdzas 2024. gada 9. maijā plkst. 13:00. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>. Pieteikšanās termiņš līdz 2024. gada 29. aprīlim.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 100,00 EUR (viens simts *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 20 (divdesmitajā) dienā no izsoles sludinājuma norādītā izsoles sākuma datuma plkst.13:00, bet, ja 20 (divdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Izsoles dalībniekiem, kuri nav nosolījuši izsoles objektu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos noteiktās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
   13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
   14. Ja uz IZSOLES OBJEKTA izsoli noteiktajā termiņā nav pieteicies neviens Izsoles pretendents vai neviens Izsoles pretendents nav atzīts par Izsoles dalībnieku, vai neviens Izsoles dalībnieks izsolē nav nosolījis IZSOLES OBJEKTU, Izsoles komisijai ir tiesības izsoles pretendentu pieteikšanās termiņu atjaunot un noteikt jaunu Izsoles dienu, par to attiecīgi publicējot sludinājumus Latvijas Republikas oficiālajā izdevumā „Latvijas Vēstnesis”, laikrakstā „Limbažu novada ziņas”, pašvaldības tīmekļvietnē www.limbazunovads.lv/sadaļā/izsoles un elektronisko izsoļu vietnē www.izsoles.ta.gov.lv, vai izstrādāt jaunus izsoles noteikumus un iesniegt apstiprināšanai Limbažu novada domei.
6. **Līguma slēgšanas un norēķina kārtība**
   1. Pašvaldības īpašuma privatizācijas un atsavināšanas komisijas apstiprina izsoles rezultātus 5 (piecu) dienu laikā pēc 5.13. punktā pēc Elektronisko izsoļu vietnē elektroniski sagatavotā akta saņemšanas.
   2. Izsoles dalībniekam, kurš nosolījis augstāko cenu, tiek nosūtīts 6.1. punktā minētais lēmums par izsoles rezultātu pastiprināšanu un zemes nomas līgums parakstīšanai (pielikums Nr. 2).
   3. Nosolītājam 2 (divu nedēļu) laikā pēc izsoles rezultātu apstiprināšanas jāparaksta izsoles objekta nomas līgums.
   4. Ja izsoles dalībnieks divu nedēļu laikā nav noslēdzis nomas līgumu, viņš zaudē nomas tiesības uz zemes gabaliem elektrouzlādes staciju ierīkošanu Limbažu novadā. Drošības nauda attiecīgajam izsoles dalībniekam netiek atmaksāta. Limbažu novada pašvaldības īpašuma privatizācijas un atsavināšanas komisija piedāvā slēgt nomas tiesību līgumu par elektrouzlādes staciju ierīkošanai Limbažu novadā izsoles dalībniekam, kurš izsolē nosolījis nākamo augstāko cenu un šim izsoles dalībniekam 5 (piecu) darbadienu laikā no paziņojuma saņemšanas dienas jāpaziņo izsoles rīkotājam par nomas tiesību līguma slēgšanu par viņa nosolīto augstāko cenu. Nomas līgums jāparaksta 2 (divu nedēļu laikā).
7. **Nenotikusi izsole**
   1. Izsole atzīstama par nenotikušu, ja:

7.1.1. izsolei nav pieteicies neviens izsoles dalībnieks;

7.1.2. neviens no izsoles dalībniekiem, kas pieteicies izsolei, nepārsola sākumcenu;

7.1.3. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

* 1. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

1. **Izsoles komisijas lēmumu pārsūdzības kārtība**
   1. Izsoles dalībniekam ir tiesības apstrīdēt izsoles komisijas pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.

2.pielikums

28.03.2024. Limbažu novada pašvaldības

izsoles noteikumiem elektrouzlādes staciju ierīkošanai Limbažu novadā

Līguma *(projekts)*

Limbažos, 2024.gada \_\_\_.\_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā saskaņā ar Pašvaldību likumu un Limbažu novada pašvaldības nolikumu rīkojas domes priekšsēdētājs Dagnis Straubergs, turpmāk tekstā saukts – PĀRDEVĒJS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr./ *nodokļu maksātāja reģistrācijas Nr.*\_\_\_\_\_\_\_\_\_\_\_\_\_\_\_\_\_, *personas kods \_\_\_\_\_\_\_\_\_\_\_\_\_\_\_\_\_*, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_ *(juridiskās personas pārstāvja amats, vārds, uzvārds)*, turpmāk tekstā saukts – PIRCĒJS, no otras puses,

abi kopā turpmāk tekstā saukti – PUSES, pamatojoties uz ar Limbažu novada pašvaldības Pašvaldības īpašumu privatizācijas un atsavināšanas komisijas 2024. gada \_\_.\_\_\_\_\_\_\_\_\_ sēdes lēmumu (prot. Nr.\_\_\_, \_\_\_.§) apstiprinātajiem izsoles rezultātiem, bez maldības, viltus vai spaidiem, ievērojot savstarpējos solījumus un saistības, apzinoties izsolītā nomas objekta vērtību, noslēdz šo līgumu, turpmāk tekstā – Līgums, par sekojošo:

**1**. **LĪGUMA PRIEKŠMETS**

1.1. Iznomātājs nodod nomā Nomniekam zemes vienības daļas Sporta ielā 3, Limbažos, zemes vienības kadastra apzīmējums 66010090042, daļā 0.0035 ha platībā, Parka ielā 38, Limbažos, zemes vienības kadastra apzīmējums 66010090029, daļā 0.0035 ha platībā, Lielkrogzemnieki-1, (adrese: Edgara Liepiņa iela 2, Skulte, Skultes pagasts, Limbažu novads), zemes vienības kadastra apzīmējums 66760130031 daļā 0.0035 ha platībā, “Centrs”, adrese: Skolas iela 1, Vidriži, Vidrižu pagasts, zemes vienības kadastra apzīmējums 66840010454, daļā 0.0035 ha platībā, Parka ielā 15, Ainaži, zemes vienības kadastra apzīmējums 66050020169, daļā 0.0036 ha platībā, Viļņu ielā 4, Salacgrīva, zemes vienības kadastra apzīmējums 66150040125, daļā 0.0036 ha platībā, Mežgravās, Liepupes pagasts, zemes vienības kadastra apzīmējums 66600110050, daļā 0.0036 ha platībā, **turpmāk tekstā kopā – zemesgabals**. Iznomātāja īpašumtiesības uz zemesgabalu Vidzemes rajona tiesas zemesgrāmatā uz Limbažu novada pašvaldības vārda.

1.2. Zemesgabalu daļu robežu shēmas (pielikums Nr.1) ir šī Līguma neatņemama sastāvdaļa (pielikumā). Zemesgabala robežas dabā ir ierādītas un zināmas.

1.3. Zemes gabalu iznomāšanas mērķis – automašīnu vienlaicīgu elektrouzlādi nodrošinošu uzlādes staciju izbūve ar jaudu ne mazāk kā 44 kW, turpmāk tekstā – **Būve**.

1.4. Zemesgabala faktiskais stāvoklis Nomniekam ir zināms.

1.5. Iznomātājs neuzņemas atbildību par jebkāda veida bojājumiem vai zaudējumiem, kas Nomniekam var rasties no zemesgabala uz šo brīdi nezināmajām īpašībām, defektiem vai priekšmetiem, kuri atrodas zemesgabalā.

**2. LĪGUMA TERMIŅŠ**

2.1. Līgums stājas spēkā parakstīšanas dienā un ir spēkā 30 (trīsdesmit) gadus.

**3. MAKSĀJUMI UN NORĒĶINU KĀRTĪBA**

3.1. Nomnieks maksā zemes nomas maksu par zemesgabala nomu \_\_\_\_\_\_ EUR (\_\_\_\_\_\_\_\_\_\_\_*euro*) gadā. Papildus nomas maksai tiek aprēķināts noteiktais pievienotās vērtības un nekustamā īpašuma nodoklis.

3.2. Maksas aprēķina periods ir viens ceturksnis. Maksa samaksājama ne vēlāk kā līdz attiecīgā ceturkšņa pēdējā mēneša pēdējai dienai, pamatojoties uz Limbažu novada pašvaldības iesniegtu rēķinu. Puses vienojas, ka Iznomātājs rēķinus sagatavo elektroniskā formā un iesniedz tos nosūtot Nomniekam uz e-pastu: \_\_\_\_\_\_\_\_\_\_\_\_\_, kas uzskatāms par rēķinu ar elektronisku parakstu Elektronisko dokumentu likuma 3. panta otrās daļas izpratnē.

3.3. Nomnieks Līguma darbības laikā maksā visus nodokļus un nodevas, kas noteikti vai tiks noteikti Latvijas Republikas normatīvajos aktos attiecībā uz zemesgabalu, kā arī sedz citus izdevumus, kas saistīti ar zemesgabala lietošanu.

3.4. Par Līguma 3.2. punktā noteiktā maksājuma termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu.

3.5. Maksa tiek palielināta, piemērojot koeficientu 1,5, uz laiku līdz šajā punktā norādīto apstākļu novēršanai, ja Nomnieks ir veicis nelikumīgu būvniecību zemesgabalā.

3.6. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā, ja normatīvie akti paredz citu neapbūvēta zemesgabala nomas maksas aprēķināšanas kārtību. Šādas Iznomātāja noteiktas izmaiņas ir saistošas Nomniekam ar brīdi, kad stājušies spēkā grozījumi tiesību aktos.

3.7. Līguma darbības laikā:

3.7.1. Iznomātājam ir tiesības vienpusēji pārskatīt maksu par zemes nomu ne retāk kā Publiskas personas mantas un finanšu līdzekļu izšķērdēšanas novēršanas likumā noteiktajā termiņā un maina, ja pārskatītā maksa ir augstāka par noteikto maksu. Ja maksas noteikšanai pieaicināts neatkarīgs vērtētājs un maksa par zemes nomu tiek palielināta, Nomnieks kompensē Īpašniekam pieaicinātā neatkarīgā vērtētāja atlīdzības summu, ja to ir iespējams attiecināt uz Nomnieku;

3.7.2. ja Iznomātājs izmanto Līguma 3.7.1. punktā paredzētās tiesības un maksa par zemes nomu tiek pārskatīta, mainītā maksa par zemes nomu stājas spēkā trīsdesmitajā dienā pēc attiecīgā paziņojuma nosūtīšanas Nomniekam;

3.7.3. ja Nomnieks nepiekrīt Līguma 3.7.1. punktā noteiktā kārtībā pārskatītajai maksai par zemes nomu, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā zemes nomas maksu atbilstoši pārskatītajai maksai.

3.8. Nomnieks maksā maksu no Līguma spēkā stāšanās dienas līdz nomas Līguma izbeigšanas dienai.

3.9. Nomnieks nesaņem nekādu atlīdzību no Limbažu novada pašvaldības par visiem izdevumiem, kas radušies, sagatavojot zemesgabalu nomai, uzturot zemesgabalu un atbrīvojot zemesgabalu, Līgumam beidzoties.

3.12. Pirms nomas tiesību izsoles iemaksātā nodrošinājuma summa EUR 125,00 (viens simts divdesmit pieci *euro*), tiek ieskaitīta nomas maksā.

**4. IZNOMĀTĀJA PIENĀKUMI UN TIESĪBAS**

4.1. Iznomātājs nodod Nomniekam zemesgabalu Līguma spēkā stāšanās dienā.

4.2. Iznomātājs ir tiesīgs:

4.2.1. kontrolēt, vai zemesgabals tiek izmantots atbilstoši Līguma noteikumiem;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus;

4.2.3. nosūtot attiecīgu paziņojumu Nomniekam vienpusēji mainīt maksu par zemes nomu vai palielināt to piemērojot 1,5 koeficientu Līguma 3. nodaļā paredzētajos gadījumos.

4.3. Iznomātājs garantē, ka Nomniekam tiks dota iespēja netraucēti jebkurā laikā piekļūt zemesgabalam, lietot zemesgabalu šajā Līgumā paredzētajam mērķim un šā Līguma darbības laikā nepasliktināt Nomnieka zemes lietošanas tiesības uz visu zemesgabalu vai jebkādu daļu no tā, izņemot šajā Līgumā un Latvijas Republikā spēkā esošajos normatīvajos aktos noteiktos gadījumos.

4.4. Iznomātājs neatlīdzina nekādus Nomnieka izdevumus (tai skaitā nepieciešamos, derīgos, greznuma izdevumus), kas radušies, sagatavojot zemesgabalu lietošanai, veicot tajā labiekārtošanas sagatavošanas (inženierģeoloģiskos, hidroģeoloģiskos, arheoloģiskās izpētes, detālplānojuma izstrādes u.tml.) darbus.

4.5. Atļaut Nomniekam lietot zemes nomai nodoto zemesgabalu ciktāl tas nepieciešams nomai.

4.6. Iznomātājam ir tiesības saņemt no Nomnieka maksu par zemes nomu.

4.7. Pēc Līguma termiņa izbeigšanās prasīt atlīdzināt visus tiešos zaudējumus, kurus Nomnieks viņam nodarījis, lietojot nomai nodoto zemesgabalu.

1. **NOSACĪJUMI ELEKTROUZLĀDES STACIJAS UZSTĀDĪŠANAI**

5.1. Konkrētie uzlādes staciju izvietojumi un noformējumi saskaņojami Limbažu novada pašvaldības iestādē "Limbažu novada būvvalde".

5.2. Nomniekam ir pienākums:

5.2.1. 9 (deviņu) mēnešu laikā no līguma parakstīšanas dienas izstrādāt, iesniegt un saskaņot Limbažu novada pašvaldības iestādē “Limbažu novada būvvalde” Būvniecības informācijas sistēmā atbilstoša būvprojekta dokumentāciju izsoles objektam, kas sastāv no 7 (septiņām) zemes vienību daļām.

5.2.2. 24 (divdesmit četru) mēnešu laikā no būvprojekta saskaņošanas dienas nodot ekspluatācijā lēmumā minētās elektrouzlādes nodrošinošas uzlādes vietas.

5.3. Ja Nomnieks pēc Līguma 8.5.punktā minētā rakstiska brīdinājuma saņemšanas, nav izpildījis Līguma 5.2.1. un 5.2.2. punktus, Iznomātājam ir tiesības vienpersoniski izbeigt Līgumu.

1. **NOMNIEKA PIENĀKUMI UN TIESĪBAS**

6.1.Nomnieks apņemas:

* + 1. nodrošināt zemesgabala lietošanu atbilstoši Līgumā noteiktajam mērķim un noteikumiem;
    2. ar savām darbībām neveicināt un neizraisīt zemes eroziju no ūdens un vēja ietekmes, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar atkritumiem neveicināt un neizraisīt citus zemi postošus procesus, nepieļaut nekādas darbības, kas pasliktina zemesgabala kvalitāti un vērtību un segt visus izdevumus, kas radušies no zemesgabala teritorijas piesārņošanas Nomnieka darbības rezultātā;
    3. saglabāt visus zemesgabalā esošos virszemes un pazemes inženiertehniskās apgādes tīklus (kabeļi, caurules, cauruļvadi un citi tehnoloģiskie aprīkojumi), uzņemoties pilnu atbildību par to saglabāšanu savas darbības laikā, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, kā arī segt zaudējumus, ko nodarījis zemesgabalā esošajiem vai trešajām personām piederošajiem inženiertehniskās apgādes tīkliem un citiem tehnoloģiskajiem aprīkojumiem;
    4. atlīdzināt kaitējumu, kas nodarīts sabiedrībai vai dabai Nomnieka darbības vai bezdarbības rezultātā;
    5. pēc Līguma termiņa beigām nodot zemesgabalu Iznomātājam stāvoklī, kas atbilst sakārtotas vides prasībām;
    6. kā krietnam un rūpīgam saimniekam rūpēties par neapbūvētu zemesgabalu;
    7. lietot zemesgabalu, ievērojot Latvijas Republikas normatīvos aktus, Valsts un pašvaldības iestādes noteikumus un lēmumus, kā arī ugunsdrošības un drošības dienestu un citu kompetentu iestāžu prasības.
    8. nodrošināt automašīnas stāvlaukuma uzkopšanu par saviem līdzekļiem, tai skaitā stāvvietas uzkopšanu elektromobiļiem.

6.2. Nomnieks ir tiesīgs:

6.2.1. lūgt Līguma termiņa pagarināšanu, ja to pieļauj normatīvie akti un ir ievēroti Līguma noteikumi;

6.2.2. veikt tikai Līguma 1.3. punktā minēto labiekārtojumu tikai saskaņā ar Līguma noteikumiem un spēkā esošajiem tiesību aktiem;

6.2.3. izmantot zemesgabalu atbilstoši Līguma noteikumiem no Līguma spēkā stāšanās dienas.

6.3. Ņemot vērā, ka minētais zemesgabals ir nosolīts kopā kā viens izsoles objekts (1.1. punktā minētās zemes vienību daļas), Nomniekam nav tiesības atteikties vai nerealizēt Līguma 1.3.punktā norādīto Būvi uz vienas vai vairākām zemesgabalā ietilpstošām zemes vienībām.

6.4. Nomnieks nav tiesīgs bez Limbažu novada pašvaldības domes piekrišanas:

6.4.1. rekonstruēt vai kā citādi pārbūvēt novietoto Būvi vai veikt jaunas būves novietošanu;

6.4.2. nodot zemesgabala lietošanas tiesības trešajai personai (nedz pilnībā, nedz daļēji);

6.4.3. citādi apgrūtināt zemesgabalu, izņemot būvei nepieciešamo infrastruktūras izbūvi.

**7. LĪGUMA GROZĪŠANA UN STRĪDU IZSKATĪŠANAS KĀRTĪBA**

7.1. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.

7.2. Līguma noteikumus var grozīt, Pusēm rakstiski vienojoties. Grozījumi Līgumā stājas spēkā pēc to noformēšanas rakstiski un abpusējas parakstīšanas. Šajā Līgumā paredzētajos gadījumos Iznomātajam ir tiesības vienpusēji grozīt Līguma noteikumus, neslēdzot par to atsevišķu vienošanos.

7.3. Domstarpības Līguma darbības laikā risina sarunu ceļā. Gadījumā, ja kāda Puse uzskata, ka, izpildot Līguma noteikumus, radies strīds, tai rakstveidā jāinformē otra Puse, norādot strīda priekšmetu un tā atrisināšanas veidu. Ja līgumslēdzējas puses 1 (viena) mēneša laikā no dienas, kad iesniegts rakstisks paziņojums par strīda rašanos, neatrisina strīdu pārrunu ceļā, strīds ir risināms Latvijas Republikas normatīvajos aktos noteiktajā kārtībā Latvijas Republikas tiesā pēc piekritības.

**8. LĪGUMA IZBEIGŠANA**

1. Zemesgabala noma izbeidzas līdz ar zemesgabala nomas Līguma termiņa beigām.
2. Līgums var tikt izbeigts jebkurā laikā, Pusēm savstarpēji vienojoties.
3. Nomnieks ir tiesīgs vienpusējā kārtā izbeigt Līgumu, par to rakstiski paziņojot vismaz 3 (trīs) mēnešus iepriekš. Līguma vienpusējā izbeigšana neatbrīvo Nomnieku no pienākuma veikt visus Līguma noteiktos maksājumus un izpildīt ar Līgumu uzņemtās saistības, kuru izpildes termiņš ir iestājies līdz dienai, kad Līgums tiek vienpusēji izbeigts – atbrīvot un nodot zemesgabalu iznomātajam, dzēst ierakstus zemesgrāmatā.
4. Iznomātājam ir tiesības, rakstiski informējot Nomnieku Līgumā noteiktajā termiņā, kas nav īsāks par 10 (desmit) darbdienām, vienpusēji atkāpties no Līguma, neatlīdzinot nomnieka zaudējumus, kas saistīti ar Līguma pirmstermiņa izbeigšanu, ja:

8.4.1. Nomniekam ir bijuši vismaz 2 (divi) Līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;

8.4.2. tiek pārkāpti Līguma nosacījumi, tai skaitā Nomnieks nav veicis Līgumā paredzētos finanšu līdzekļu ieguldījumus zemesgabalā;

8.4.3. zemesgabals bez Iznomātāja piekrišanas ir nodots apakšnomā, izņemot gadījumu, ja apakšnomas tiesības paredzētas publicētajos nomas nosacījumos;

8.4.4. ja Nomnieks kļūst maksātnespējīgs, uzsākts tiesiskais aizsardzības process, likvidācija;

8.4.5. Ja Iznomātājs konstatējis, ka Nomnieks sniedzis maldīgu informāciju;

8.4.6. ja Nomnieks nav pilnīgi vai daļēji izpildījis Līguma 5.2.1. un/vai 5.2.2. apakšpunktā noteikto pienākumu.

1. Par jebkuru no Līguma 8.4. punkta apakšpunktos minētajiem Līguma vienpusējas izbeigšanās gadījumiem pirms Līguma izbeigšanas, Iznomātājs nosūta Nomniekam rakstisku brīdinājumu par konstatēto Līguma noteikuma pārkāpumu, nosakot saprātīgu termiņu tā novēršanai, ievērojot, ka šis termiņš nedrīkst būt mazāks par 30 (trīsdesmit) dienām. Gadījumā, ja Nomnieks šajā punktā minētā termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos. Par to tiek paziņots Nomniekam, kuram jāveic Līgumā paredzētās darbības zemesgabala atbrīvošanai un pilnīgam norēķinam, saskaņā ar Līguma noteikumiem Līguma izbeigšanas gadījumā.
2. Zemesgabala Iznomātājam ir tiesības vienpusēji atkāpties, neslēdzot atsevišķu vienošanos, ja Nomnieks nav izpildījis Līguma 5.2.1. apakšpunktā minēto pienākumu un/vai līguma 5.2.2. apakšpunktā minēto pienākumu. Līgums tiek uzskatīts par izbeigtu dienā, kas noteikta kā līgumsaistību izpildes diena, sastādīts pieņemšanas – nodošanas akts un parakstīts nostiprinājuma lūgums no Nomnieka puses par nomas tiesības dzēšanu zemesgrāmatā.
3. Ja Līgums tiek izbeigts Nomnieka vainas dēļ, tas atlīdzina Iznomātājam zaudējumus, kas radušies Līguma izbeigšanas rezultātā.
4. Ja Līgums tiek izbeigts jebkurā no Līgumā paredzētās vienpusējās atkāpšanās gadījumiem, Nomnieks par saviem līdzekļiem atbrīvo zemesgabalu no Nomniekam un trešajām personām piederošām kustamām lietām un sakopj zemesgabalu atbilstoši sakārtotas vides prasībām, kompensē zemesgabalā nodarītos zaudējumus un atjauno to iepriekšējā stāvoklī, ja nav panākta cita veida vienošanās.
5. Ja Nomnieks nav izpildījis Līguma 8.8. apakšpunktā noteiktos pienākumus, mantas, kas atrodas zemesgabalā, nākamajā dienā pēc Līguma izbeigšanās, uzskatāmas par nodotām bez atlīdzības Iznomātājam un zemesgabala sakārtošanas izdevumi, atbilstoši vides prasībām, gulstas uz Nomnieku.
6. Līdz būvdarbu uzsākšanai Nomniekam ir tiesības vienpusēji izbeigt Līgumu jebkurā laikā bez jebkādām soda sankcijām, ja vien Nomnieks ir izpildījis visus pārējos no Līguma izrietošos Nomnieka pienākumus, bet pēc labiekārtojuma uzsākšanas Nomniekam ir tiesības vienpusēji izbeigt Līgumu jebkurā laikā bez jebkādām soda sankcijām, ja Nomnieks veic visas nepieciešamās darbības, lai sakārtotu zemesgabalu iepriekšējā stāvoklī, vai arī atlīdzina izdevumus, kas saistīti ar zemesgabala iepriekšējā stāvokļa atjaunošanu ne ilgāk kā 12 (divpadsmit) mēnešu laikā no vienpusēja atkāpšanās paziņojuma. Līgums var tikt izbeigts tikai pēc šo noteikumu izpildes.
7. Nododot atpakaļ zemesgabalu Iznomātājam, jebkura manta, kas atradīsies zemesgabalā, tiks atzīta par pamestu un Iznomātājs būs tiesīgs to pārņemt savā īpašumā.
8. Līgums tiek izbeigts nekavējoties, ja tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**9. NEPĀRVARAMA VARA**

9.1. Puses nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militārās akcijas, u.tml.) dēļ. Minēto apstākļu esamību apliecina kompetenta institūcija.

9.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošu informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja nepārvaramas varas apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņš pagarināmi par periodu, kas vienāds ar nepārvaramas varas apstākļu darbības periodu un laiku.

9.3. Ja nepārvaramas varas apstākļu dēļ Puse nevar izpildīt no Līguma izrietošās saistības ilgāk kā 90 (deviņdesmit) kalendārās dienas pēc kārtas, tad Pusei ir tiesības izbeigt Līgumu.

**10. LĪGUMA SEVIŠĶIE NOTEIKUMI**

10.1. Līgumam beidzoties, izbūvētā infrastruktūra līdz uzlādes stacijām pāriet pašvaldības īpašumā.

10.2. Limbažu novada pašvaldība neatbild par Nomnieka ieguldījumiem un izdevumiem, apsaimniekojot zemesgabalu.

10.3. Ja Līguma laikā tiek ierosināta tiesvedība, kas liedz iespēju Nomniekam ievērot noteiktos termiņus, termiņi tiek skaitīti no pozitīvā tiesas galīgā nolēmuma spēkā stāšanās, tas ir tāda, kas atbilst Līguma mērķa sasniegšanai.

10.4. Līguma attiecības ir saistošas Pušu tiesību un saistību pārņēmējiem. Nomnieks nodrošina šī Līguma pārjaunojuma noslēgšanu ar nomas tiesību ieguvēju.

10.5. Puses vienojas Līgumu ierakstīt zemesgrāmatā. Izdevumus, kas saistīti ar Līguma ierakstīšanu un atzīmes dzēšanu zemesgrāmatā, sedz Nomnieks. Abām pusēm, ir pienākums veikt visas no katras Puses atkarīgās darbības, kas nepieciešamas Līguma ierakstīšanai zemesgrāmatā.

**11. FIZISKO PERSONU DATU APSTRĀDE**

11.1. Nolūkā nodrošināt Līguma noteikumu izpildes iespējamību, tostarp informācijas apriti, ka arī lai izpildītu uz Pusēm attiecināmos juridiskos pienākumus un ievērotu Pušu leģitīmās intereses, Pusēm ir tiesības apstrādāt no otras Puses iegūtos fizisko personu datus (piemēram, Pušu kontaktpersonu datus), ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.

11.2. Puse, kura nodod otrai Pusei fizisku personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Puses vienojas, ka Līguma izpildes nodrošināšanai Puses ir tiesīgas Līguma ietvaros iegūtos fizisko personu datus nodot trešajām personām, t.sk. zemesgrāmatai, Valsts zemes dienestam, zvērinātam notāram, kā arī citām trešajām personām, ja normatīvajos aktos noteiktajos gadījumos tiek saņemti šo personu pieprasījumi un ir konstatējams tiesiskais pamats pieprasījumā norādīto personas datu nodošanai. Puses vienojas, ka tie var nodot no otras Puses saņemtos fizisko personu datus personām, kas sniedz Pusēm pakalpojumus tā darbības un Līguma izpildes nodrošināšanai (apstrādātājiem), t.sk. projektēšanas komersantiem, būvkomersantiem, mērniecības uzņēmumiem, informācijas sistēmu uzturētājiem, grāmatvedības un juridisko pakalpojumu sniedzējiem.

11.3. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un tiesiskais pamats tos apstrādāt Līguma izpildes nodrošināšanai, ja vien nepastāv cits tiesiskais pamats personu datu apstrādei.

**12. NOSLĒGUMA NOTEIKUMI**

12.1. Šis Līgums apliecina Pušu vienošanos, tādējādi atceļot visas iepriekšējās vienošanās, rakstiskas vai mutiskas, kas pastāvējušas starp Pusēm līdz Līguma noslēgšanai, ja tās jebkādā veidā attiecas uz Līgumu, Līguma slēgšanas laikā, kas nav fiksēti Līgumā, netiek uzskatīti par Līguma noteikumiem.

12.2. Par rekvizītu maiņu Nomnieks paziņo Iznomātājam 10 (desmit) dienu laikā pēc veiktajām izmaiņām.

12.3. Visi paziņojumi, lūgumi, iesniegumi un citi dokumenti uzskatāmi par iesniegtiem, ja tie nosūtīti kādai no Pusēm ierakstītās vēstulēs uz attiecīgās Puses juridisko adresi, oficiālo e-adresi vai izsniegti pret parakstu.

12.4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.

12.5. Līgums ir parakstīts ar drošu elektronisku parakstu un satur laika zīmogu. Iznomātājs ar drošu elektronisku parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Nomnieka e-pasta adresi: \_\_\_\_\_\_\_\_\_\_\_\_. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **IZNOMĀTĀJS**  Limbažu novada pašvaldība  Nodokļu maksātāja reģ. Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti:  AS „SEB banka”  Konts Nr. LV71UNLA0013 01313084 8  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_.\_\_\_.2024. | **NOMNIEKS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_  Kods \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_.\_\_\_.2024. |